Diari Oficial de la Generalitat Valenciana


Sumari del DOGV 5530, del 08-06-2007 (2007/7411)

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la qual es deixa sense efecte la Resolució de 12 de desembre de 2001, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar situat a Cox, paratge «La Bolarina» destinat a la construcció d'un centre d'ensenyament secundari, realitzada per l'ajuntament del dit municipi, i s'accepta, amb la mateixa finalitat, la parcel·la cedida per acord de 17 de maig de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7411


Data del document
:   31-05-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Cox
    * propietat immobiliària
    * cultura regional
    * transmissió de la propietat

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la qual es deixa sense efecte la Resolució de 12 de desembre de 2001, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar situat a Cox, paratge «La Bolarina» destinat a la construcció d'un centre d'ensenyament secundari, realitzada per l'ajuntament del dit municipi, i s'accepta, amb la mateixa finalitat, la parcel·la cedida per acord de 17 de maig de 2002. [2007/7411]  
Per Resolució de 12 de desembre de 2001, de la conselleria d'Economia, Hisenda i Ocupació, es va acceptar la cessió gratuïta de la propietat del solar de 13.726,93 m² de superfície, situat a Cox (Alacant), paratge «La Bolarina» destinat a la construcció d'un centre d'ensenyament secundari. La cessió de la parcel·la esmentada va ser aprovada per acords de 21 de gener de 1994 i 24 de juliol de 1998. La finca acceptada, situada en els termes municipals de Cox i la Granja de Rocamora, consta inscrita en el Registre de la Propietat de Callosa de Segura folis 56 i 136, toms 1483 i 1479, llibres 128 de Cox i 42 de la Granja de Rocamora, finques 9.898 i 4.030.  
La finca acceptada té una forma rectangular, estreta i allargada, que no permet una ordenació lògica i funcional del centre.  
A la vista d'això i per a regularitzar la situació patrimonial de la parcel·la necessària per al centre educatiu, la superfície de la qual coincidix amb l'acceptada per la resolució esmentada, però diferix en els límits, l'Ajuntament de Cox en acord plenari de 17 de maig del 2002, va aprovar l'agrupació de les finques registrals 9.898 i 4.030 abans mencionades amb la finca de 4.780,95 m² de superfície inscrita en el Registre de la Propietat de Callosa de Segura al foli 57, tom 1461, llibre 123 de Cox, finca 6.607, i segregar de la finca resultant de l'agrupació, de 18.507,88 m² de superfície, la finca que respon a la descripció següent:  
«Finca de 13.726,93 m² de superfície, que confronta: nord: Teresa Pamies Zambrano; sud: José Pamies; est: braçal o fillola de la senyoria, i oest, finca propietat de l'Ajuntament de Cox.»  
La dita finca se cedix a la Generalitat per a la construcció d'un centre d'educació secundària, i la resta, de 4.780 m² de superfície, queda de titularitat de l'Ajuntament de Cox amb destí a jardí que permet l'accés al centre.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Deixar sense efecte la Resolució de 12 de desembre de 2001, de la conselleria d'Economia, Hisenda i Ocupació, per la qual s'accepta la cessió gratuïta de la propietat del solar de 13.726,93 m² de superfície, situat a Cox (Alacant), paratge «La Bolarina» destinat a la construcció d'un centre d'ensenyament secundari.  
Segon  
Acceptar la cessió gratuïta de la propietat realitzada per l'Ajuntament de Cox de la parcel·la que té 13.726,93 m² de superfície, situada en el paratge «La Bolarina» de la dita població, que confronta: nord, Teresa Pamies Zambrano; sud, José Pamies; est, braçal o fillola de la senyoria, i oest, finca propietat de l'Ajuntament de Cox.   
La dita finca se segrega de la parcel·la de 18.507,88 m² que resulta de l'agrupació de les finques següents:  
Finca A situada en els termes de la Granja de Rocamora i Cox de 13.726,93 m² de superfície que confronta: nord: Teresa Pamies Zambrano; sud: Manuel Santacruz i José Martínez Lozano; est, fillola de la senyoria, i oest, braçal de la senyoria. La totalitat de la superfície d'esta finca es troba en el terme municipal de la Granja de Rocamora, excepte 4.916 m² que es troben en el terme municipal de Cox, i els seus límits són: nord i est, porció d'esta finca en el terme de la Granja de Rocamora; sud, José Martínez Lozano, i oest braçal de la senyoria  
Consta inscrita en el Registre de la Propietat de Callosa de Segura als toms 1483 i 1479, llibres 128 de Cox i 42 de la Granja de Rocamora, folis 56 i 136, finques 9898 i 4030, inscripció 1a.   
Referència cadastral: 4449914963451120HM i 0740000000800017RG.   
Finca B de 4.780,95 m² de superfície de recent mesurament que confronta: nord, amb Manuel Santacruz Serrano; al sud, camí i José Pamies Zambrana; i a l'est, braçal de la senyoria, i a l'oest, amb sendera de Senda d'Albatera.  
Consta inscrita en el Registre de la Propietat de Callosa de Segura al tom 1461, llibre 123 de Cox, foli 57, finca 6607, inscripció 4a.   
Referència cadastral: 0580000000500140PU.  
La parcel·la s'accepta lliure de càrregues i gravàmens i al corrent de qualsevol despesa.   
Tercer  
La cessió gratuïta realitzada per l'Ajuntament de Cox, s'efectua amb la condició de destinar la parcel·la a la construcció d'un centre d'educació secundària i amb subjecció al que establix l'article 111 del Reglament de Béns de les Entitats Locals.  
Per la seua banda l'Ajuntament de Cox adquirix els mateixos compromisos adquirits en els acords de 21 de gener de 1994 i 24 de juliol de 1998 i 30 de juliol de 1999, és a dir:  
1. A dotar els terrenys de la infraestructura i dels servicis urbanístics necessaris que falten per executar, com són: accés rodat amb pavimentat de calçades i voreres dels carrers i vials a què confronta i la seua connexió amb el nucli urbà de la població; abastiment d'aigua i xarxa de hidrants contra incendis, evacuació d'aigües (pluvials i residuals), subministrament d'energia elèctrica en baixa o mitjana tensió, enllumenat públic i telefonia.  
2. Eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbratge, línies aèries, conduccions superficials o subterrànies, etc.). També es compromet a adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.  
3. Comprometre's a atorgar, si és el cas, la llicència d'obres a què es referix la legislació urbanística vigent, amb exempció del pagament de la taxa corresponent, per tractar-se d'un servici públic i ser beneficiària la comunitat de ciutadans i no, especialment una persona determinada.  
Quart  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la conselleria de Cultura, Educació i Ciència, a la qual corresponen les competències demanials sobre estos, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 31 de maig de 2007.- El conseller d'Economia, Hisenda i Ocupació: Gerardo Camps Devesa.